CELEX: 62012CN0174
Language: fi
Date: 2012-04-12 00:00:00
Title: Asia C-174/12: Ennakkoratkaisupyyntö, jonka Handelsgericht Wien (Itävalta) on esittänyt 12.4.2012 — Alfred Hirmann v. Immofinanz AG

14.7.2012   
            
            
               FI
            
            
               Euroopan unionin virallinen lehti
            
            
               C 209/2
            
         Ennakkoratkaisupyyntö, jonka Handelsgericht Wien (Itävalta) on esittänyt 12.4.2012 — Alfred Hirmann v. Immofinanz AG
   (Asia C-174/12)
   2012/C 209/03
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Handelsgericht Wien
   
      Pääasian asianosaiset
   
   
      Kantaja: Alfred Hirmann
   
      Vastaaja: Immofinanz AG
   
      Vastaajan vaatimuksia tukeva väliintulija: Aviso Zeta AG
   
      Ennakkoratkaisukysymykset
   
   
               1)
            
            
               Onko kansallinen säännöstö, jossa säädetään liikkeeseenlaskijana toimivan osakeyhtiön vastuusta osakkeiden ostajaan nähden sellaisten pääomamarkkinaoikeuden tiedonantovaatimusten noudattamatta jättämisen vuoksi, joista säädetään
               
                           —
                        
                        
                           4.11.2003 annetun Euroopan parlamentin ja neuvoston direktiivin 2003/71/EY (1), sellaisena kuin se on muutettuna 11.3.2008 annetulla direktiivillä 2008/11/EY, 6 ja 25 artiklassa,
                        
                     
                           —
                        
                        
                           15.12.2004 annetun Euroopan parlamentin ja neuvoston direktiivin 2004/109/EY (2) 7, 17 ja 28 artiklassa ja
                        
                     
                           —
                        
                        
                           28.1.2003 annetun Euroopan parlamentin ja neuvoston direktiivin 2003/6/EY (3) 14 artiklassa,
                        
                     yhteensopiva 31.1.1977 annetun neuvoston direktiivin 77/91/ETY (4), sellaisena kuin sitä sovelletaan käsiteltävään asiaan, 12, 15, 16, 19 ja 42 artiklan kanssa?
            
         
               2)
            
            
               Onko 31.1.1977 annetun neuvoston direktiivin 77/91/ETY, sellaisena kuin sitä sovelletaan käsiteltävään asiaan, 12, 15 ja 16 artiklan sekä erityisesti 18, 19 ja 42 artiklan säännöksiä tulkittava siten, että ne ovat esteenä kansalliselle säännöstölle, jossa säädetään, että osakeyhtiön on edellä 1 kohdassa mainitun vastuun perusteella hyvitettävä ostajalle ostohinta ja otettava takaisin ostetut osakkeet?
            
         
               3)
            
            
               Onko 31.1.1977 annetun neuvoston direktiivin 77/91/ETY, sellaisena kuin sitä sovelletaan käsiteltävään asiaan, 12, 15, 16, 18, 19 ja 42 artiklan säännöksiä tulkittava siten, että tällainen edellä 1 kohdassa mainittu osakeyhtiön vastuu
               
                           —
                        
                        
                           voi käsittää myös osakeyhtiön sidotun pääoman (mainitun direktiivin 15 artiklan 1 kohdan a alakohdassa tarkoitetut merkityn pääoman ja rahastot) tai
                        
                     
                           —
                        
                        
                           voi myös syntyä, jos sen seurauksena voi olla osakeyhtiön maksukyvyttömyys?
                        
                     
         
               4)
            
            
               Onko 16.9.2009 annetun Euroopan parlamentin ja neuvoston direktiivin 2009/101/EY (5) 12 ja 13 artiklan säännöksiä tulkittava siten, että ne ovat esteenä kansalliselle säännöstölle, jossa säädetään osakeoston takautuvasta purkamisesta, jolloin osakkeiden ostosopimuksen purkamisella on katsottava olevan ex nunc -vaikutus (vrt. asia C 215/08, E. Friz, tuomio 15.4.2010)?
            
         
               5)
            
            
               Onko 31.1.1977 annetun neuvoston direktiivin 77/91/ETY, sellaisena kuin sitä sovelletaan käsiteltävään asiaan, 12, 15, 16, 18, 19 ja 42 artiklan sekä 16.9.2009 annetun Euroopan parlamentin ja neuvoston direktiivin 2009/101/EY 12 ja 13 artiklan säännöksiä tulkittava siten, että vastuu on rajattu siihen osakkeiden arvoon — pörssiyhtiön tapauksessa osakkeiden pörssikurssiin —, joka osakkeilla on vaatimuksen esittämisajankohtana, jolloin osakkeenomistaja saa mahdollisesti takaisin osakkeista alun perin maksamaansa hintaa pienemmän summan?
            
         
      (1)  Arvopapereiden yleisölle tarjoamisen tai kaupankäynnin kohteeksi ottamisen yhteydessä julkistettavasta esitteestä ja direktiivin 2001/34/EY muuttamisesta 4.11.2003 annettu Euroopan parlamentin ja neuvoston direktiivi 2003/71/EY (EYVL L 345, s. 64), sellaisena kuin se on muutettuna 11.3.2008 annetulla Euroopan parlamentin ja neuvoston direktiivillä 2008/11/EY (EUVL L 76, s. 37).
   
      (2)  Säännellyillä markkinoilla kaupankäynnin kohteeksi otettavien arvopaperien liikkeeseenlaskijoita koskeviin tietoihin liittyvien avoimuusvaatimusten yhdenmukaistamisesta ja direktiivin 2001/34/EY muuttamisesta 15.12.2004 annettu Euroopan parlamentin ja neuvoston direktiivi 2004/109/EY (EUVL L 390, s. 38).
   
      (3)  Sisäpiirikaupoista ja markkinoiden manipuloinnista 28.1.2003 annettu Euroopan parlamentin ja neuvoston direktiivi 2003/6/EY (EYVL L 96, s. 16).
   
      (4)  Niiden takeiden yhteensovittamisesta samanveroisiksi, joita jäsenvaltioissa vaaditaan perustamissopimuksen 58 artiklan 2 kohdassa tarkoitetuilta yhtiöiltä niiden jäsenten sekä ulkopuolisten etujen suojaamiseksi osakeyhtiöitä perustettaessa sekä niiden pääomaa säilytettäessä ja muutettaessa 13.12.1976 annettu toinen neuvoston direktiivi 77/91/ETY (EYVL 1977, L 26, s. 1).
   
      (5)  Niiden takeiden yhteensovittamisesta samanveroisiksi, joita jäsenvaltioissa vaaditaan perustamissopimuksen 48 artiklan toisessa kohdassa tarkoitetuilta yhtiöiltä niiden jäsenten sekä ulkopuolisten etujen suojaamiseksi, 16.9.2009 annettu Euroopan parlamentin ja neuvoston direktiivi 2009/101/EY (EUVL L 258, s. 11).